კავკასიონი (მთვარე)
კავკასიონი (ლათ. Montes Caucasus) — უსწორმასწორო ქედი მთვარის ხილული მხარის ჩრდილო-აღმოსავლეთით . სხვადასხვა წყაროების მიხედვით ქედის სიგრძე 455 კმ-დან 550 კმ-მდეა. ქედის უმაღლესი წერტილი დაახლოებით 3,65 კმ სიმაღლეზე მდებარეობს. კავკასიონი და აპენინები აღმოსავლეთიდან წვიმების ზღვის გარშემო წრეს კრავენ, რითაც მას სიცხადის ზღვისგან გამოყოფენ, ხოლო სამხრეთ-აღმოსავლეთი მიმართულებით ორთქლების ზღვისგან. მთებისგან ჩრდილოეთით მდებარეობს არისტოტელეს კრატერი, ევდოკსის კრატერი კი თვითონ მთებშია. მთები მდებარეობენ 30,53° — 44,26° ჩ.გ., 6,06° — 14,27° ა.გ. სელენოგრაფიული კოორდინატებით შემოსაზღვრულ რაიონში.